**Versekben kerengő**

**képek Simai Mihály költő műveihez**

**A kiállítást megnyitja: Gyürky András művészeti szakíró**

**Szeged, Somogyi Károly Megyei és Városi Könyvtár, 2013. április 9 - május 4.**

Ale Ildikó a természetelvűség és a nonfigurativitás határterületeit feszegető kompozíciói legtöbbször  zenei és  irodalmi élményvilágból merítkeznek. Motívumai, vizuális látomásai meditatív, misztikus világfelfogást tükröznek. Versekben kerengő c. kiállításán a szöveg – kép kapcsolat  átjárhatóságát vizsgálja.

Simai Mihály lelket és értelmet megszólító versei közül a létezéssel, az ember és természet sajátos, általa megragadott kapcsolatával foglalkozó négy művét választottam (Vándor, Árnyjáték, Az ember itt naponta, együttrezgések). Tartalmuk, formai egyszerűségük, tömörségük, mindenkori aktualitásuk szólított alkotásra. Először érzelmileg hatottak rám, majd értelmezve azokat, néhány szóval kódoltam magamnak üzenetüket és ebben a fokozatos redukcióban elindult egy képi ábrázolás iránti szándék. Verseiben kerengő számtalan látványból emeltem ki a tárlat anyagát.

A szöveg és kép itt egymás mellé rendelt egységet képez. Kiragadva ebből a kontextusból megszűnik szerves összetartozásuk, viszonylagossá válik kapcsolatuk.

Egy vershez több kép született, sajátos nyomatékkal és ritmussal érzékeltetem ezt a találkozást. Az értelmezés nyitott, grafikáim az adott pillanat egyéni alkotói olvasatát tükrözik.

 A l e I l d i k ó

 festőművész

 [www.aleatelier.hu](http://www.aleatelier.hu)